familie – I scrap 2
Afrikaanse Tokkels: Laaste vir 2016
Hiermee wil ek almal n mooi en vreugdevolle feestyd toewens. Mag jul elke oomblik met jul geliefdes geniet.
Baie dankie aan al die vriende in die blogossfeer vir die lekker gesels en kuiers oor en weer die afgelope jaar. Ons het heerlik ge-TOEKA TOKKEL
Sonder julle is die lewe maar baie saai en vaal.
Mag die nuwe jaar vir n ieder en n elk vol vreugde wees.
Author scrapydo2.wordpress.comPosted on 2016-12-19 2016-12-19 Format GalleryCategories aanhalings, Afrikaans, Afrikaanse Tokkels, Toeka-TokkelTags familie, sing, vriende13 Comments on Afrikaanse Tokkels: Laaste vir 2016
Toeka- Tokkel 16: INRY-TEATER
Die jaar 1962!
Ons gaan inry toe!
Ek was meestal die ou wat opgestook word om my Pa te vra of ons maar inry toe mag gaan die aand. Hy het meestal so 5 uur se kant van die werk af gekom. Moeg en gedaan. Vrydagaande het ons meestal kans gehad om hom te oortuig om ons inry toe te vat.
Eers, toe ons nog op Erasmia gebly het, moes ons Fonteine Inry toe gaan. Daardie begin dae was dit nog n klein skermpie met nie baie staanplek nie. Aangesien die inry so gewild was het daar meer en meer van hulle opgeskiet. Ons kry toe die pragtige Swartkops-inry-teater. Groot skerm, baie staanplek en op die koop toe n resiesbaan rondom, sodat jy lekker kon ry as jy ingaan en uitgaan.
Terug na die jaar 1962!
Wie onthou nog vir Jamie Uys? Wel, dit was tyd vir inry want “Lord oom Piet” het gewys op die groot skerm! Onthou jy nog die dae?
Ons het menige films daar gekyk. Al die Afrikaanse flieks. Tarzan flieks. Cowboys was my pa se geliefkooste prente en later al die James Bond met, mmmmm daardie aantreklike, smeulende Sean Connery as 007. Vandag se Bonds is geheel en al te lig in die broek.
Die inry, het ons as familie lekker laat ontspan op n Vrydagaand. Moet byvoeg dat ek lank as onder twaalf ingegaan het omdat ek die kortste van ons drie meisiekinders was en moes altyd my ekstra klein maak as ons ingaan.
Kom mense laat ons bietjie gesels oor die lekker inry-aandjies uit. Komberse en kussings voor die moter uitgesprei. Heerlike drink- en eetgoedjies, te lekker.
Die volgende persone het oor erfstukke geskryf. BAIE DANKIE vir jul skrywes en ondersteuning. Dit word werklik waardeer.
Marlize het baie van haar pa geërf wat lewenswaarde het…
Kameel het n ou kas wat amper nie meer n kas was nadat dit verander is in n swaai….
Toorts verduidelik hoe haar oupa grootjie perde beoordeel het met n verskanste meetstok en waterpas..
Die volgende geld vir die uitdaging hier by TOEKA-TOKKEL
1. Ons skryf in Afrikaans. Ons geniet dit om saam te kuier.
2. Skryf ‘n stuk oor die onderwerp en noem Toeka-Tokkel as plek waar jy die uitdaging gekry het.
3. Plak jou pos se skakel in my kommentaar sodat ek en ander lesers jou pos kan besoek en sodoende kan lees wat jy geskryf het.
4. As jy nie wil of kan skryf nie mag jy gerus fotos gebruik om te vertel wat jy wil sê.
Ons volgende uitdaging gaan oor: 17 DIERE
Author scrapydo2.wordpress.comPosted on 2015-04-09 Categories Afrikaans, Toeka-TokkelTags afrikaans, familie, gesels, kuier19 Comments on Toeka- Tokkel 16: INRY-TEATER